ᱫᱟᱢᱳᱦ

ᱫᱟᱢᱳᱦ ᱫᱚ ᱥᱤᱧᱚᱛ ᱨᱮᱱᱟᱜ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱶᱟ ᱡᱮᱭᱱ ᱫᱷᱚᱨᱚᱢ ᱴᱷᱟᱶ ᱫᱚ ᱠᱩᱸᱰᱚᱞᱯᱩᱨ ᱨᱮ ᱢᱮᱱᱟᱜ ᱢᱟᱨᱟᱝ ᱵᱟᱵᱟ ᱢᱚᱱᱫᱤᱨ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ ᱾ ᱱᱚᱶᱟ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱢᱤᱫ ᱢᱩᱬ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱫᱟᱢᱳᱦ ᱦᱚᱱᱚᱛ ᱨᱮᱱᱟᱜ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱦᱚᱸ ᱠᱟᱱᱟ ᱾

ᱱᱚᱣᱟ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱢᱚᱬᱮ ᱟᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨᱤ ᱜᱩᱴ ᱠᱟᱱᱟ ᱾ ᱱᱚᱶᱟ ᱫᱚ ᱥᱤᱝᱜᱨᱟᱢᱯᱩᱨ ᱱᱤᱫᱟᱱ ᱡᱷᱟᱨᱱᱟ, ᱥᱤᱝᱜᱳᱨᱜᱚᱲ ᱠᱤᱞᱟ, ᱱᱳᱦᱞᱮᱥᱣᱚᱨ ᱢᱚᱱᱫᱤᱨ, ᱱᱳᱦᱴᱟ ᱮᱢᱟᱱ ᱠᱚ ᱞᱟᱹᱜᱤᱫ ᱦᱚᱸ ᱵᱟᱰᱟᱭᱚᱜᱼᱟ ᱾

ᱫᱟᱢᱳᱦ ᱫᱚ ᱥᱤᱧᱚᱛ ᱨᱮᱱᱟᱜ ᱢᱤᱫ ᱞᱟᱹᱠᱛᱤᱭᱟᱱ ᱧᱮᱞᱡᱚᱝ, ᱟᱹᱨᱤᱪᱟᱹᱞᱤ, ᱠᱟᱹᱨᱜᱟᱲ, ᱵᱮᱯᱟᱨ ᱛᱟᱞᱢᱟ ᱟᱨ ᱠᱟᱹᱣᱰᱤᱟᱹᱨᱤ ᱛᱟᱞᱢᱟ ᱠᱟᱱᱟ ᱟᱨ ᱵᱮᱯᱟᱨ ᱟᱨ ᱥᱮᱵᱟ ᱠᱚ ᱞᱟᱹᱜᱤᱫ ᱛᱮ ᱫᱟᱢᱳᱦ ᱫᱚ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱱᱟᱯᱟᱭ ᱥᱚᱦᱚᱨ ᱠᱟᱱᱟ ᱾

ᱠᱩᱸᱰᱚᱞᱯᱩᱨ ᱨᱮ ᱢᱟᱨᱟᱝ ᱵᱟᱵᱟ ᱢᱚᱱᱫᱤᱨ ᱟᱨ ᱥᱤᱝᱜᱨᱟᱢᱯᱩᱨ ᱵᱤᱨ ᱡᱤᱵᱽ ᱡᱤᱭᱟᱹᱞᱤ ᱨᱟᱠᱷᱟᱵᱤᱨ ᱫᱚ ᱫᱟᱢᱳᱦ ᱨᱮᱱᱟᱜ ᱧᱮᱞᱡᱚᱝ ᱟᱨ ᱟᱹᱨᱤᱪᱟᱹᱞᱤ ᱴᱷᱟᱶ ᱠᱟᱱᱟ ᱾ ᱡᱟᱦᱟᱸ ᱨᱮ ᱡᱮᱜᱮᱛ ᱡᱟᱠᱟᱛ ᱠᱷᱚᱱ ᱧᱮᱞᱡᱚᱝ ᱠᱚ ᱱᱚᱶᱟ ᱴᱷᱟᱶ ᱠᱚ ᱧᱮᱞ ᱞᱟᱹᱜᱤᱫ ᱟᱨ ᱥᱤᱧᱚᱛᱤᱭᱟᱹ ᱠᱟᱹᱣᱰᱤ ᱟᱹᱨᱤ ᱨᱮ ᱥᱮᱞᱮᱫᱚᱜ ᱞᱟᱹᱜᱤᱫ ᱠᱚ ᱦᱤᱡᱩᱜᱼᱟ ᱾

ᱱᱚᱨᱥᱤᱝᱜᱚᱲ ᱨᱮ ᱢᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱥᱤᱢᱮᱱᱴ ᱯᱞᱟᱱᱴ ᱦᱮᱰᱮᱞᱵᱚᱨᱜᱽ ᱥᱤᱢᱮᱱᱴ ᱟᱨ ᱤᱢᱟᱞᱟᱭ ᱴᱚᱴᱷᱟ ᱨᱮ ᱢᱮᱱᱟᱜ ᱢᱟᱭᱥᱩᱨ ᱥᱤᱢᱮᱱᱴᱥ ᱞᱤᱢᱤᱴᱮᱰ ᱫᱚ ᱫᱟᱢᱳᱦ ᱨᱮ ᱢᱮᱱᱟᱜ ᱧᱩᱛᱩᱢᱟᱱ ᱠᱟᱹᱨᱜᱟᱲ ᱠᱟᱱᱟ ᱟᱨ ᱠᱟᱹᱢᱤ ᱞᱟᱹᱜᱤᱫ ᱟᱹᱰᱤ ᱞᱟᱹᱠᱛᱤᱭᱟᱱᱟᱜ ᱠᱟᱱᱟ ᱾

ᱱᱟᱜᱟᱢ
ᱮᱛᱚᱦᱚᱵ ᱱᱟᱜᱟᱢ
ᱥᱤᱝᱜᱨᱟᱢᱯᱩᱨ ᱜᱷᱟᱹᱴᱤ ᱨᱮ ᱥᱚᱛᱭᱚᱱᱟ ᱚᱠᱛᱚ ᱨᱮᱱᱟᱜ ᱡᱤᱱᱤᱥ ᱠᱚ ᱧᱟᱢ ᱟᱠᱟᱱᱟ ᱟᱨ ᱱᱚᱣᱟ ᱴᱚᱴᱷᱟ ᱨᱮ ᱟᱭᱢᱟ ᱥᱮᱨᱢᱟ ᱠᱷᱚᱱ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱢᱮᱱᱛᱮ ᱵᱟᱰᱟᱭᱚᱜᱼᱟ ᱾ ᱢᱚᱬᱮ ᱥᱟᱭ ᱥᱮᱨᱢᱟ ᱞᱟᱦᱟᱨᱮ ᱱᱚᱶᱟ ᱫᱚ ᱯᱟᱴᱞᱤᱯᱩᱛᱨᱚ ᱨᱮᱱᱟᱜ ᱜᱩᱯᱛᱚ ᱥᱟᱢᱨᱟᱡᱽ ᱟᱜ ᱢᱤᱫ ᱦᱟᱹᱴᱤᱧ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱥᱟᱹᱠᱷᱭᱟᱹᱛ ᱫᱚ ᱯᱚᱴᱤᱞᱠᱟ ᱟᱨ ᱥᱤᱠᱟᱹ ᱟᱨ ᱥᱚᱢᱩᱫᱽᱜᱩᱯᱛᱚ, ᱪᱚᱸᱫᱽᱨᱚᱜᱩᱯᱛᱚ ᱯᱩᱭᱞᱩ ᱟᱨ ᱥᱠᱚᱱᱫᱽᱜᱩᱯᱛᱚ ᱟᱜ ᱥᱟᱥᱚᱱ ᱚᱠᱛᱚ ᱨᱮᱱᱟᱜ ᱢᱮᱢᱚᱨᱤᱭᱟᱞ ᱠᱷᱚᱱ ᱧᱟᱢᱚᱜᱼᱟ ᱾ ᱘ ᱥᱟᱭ ᱠᱷᱚᱱ ᱑᱒ ᱥᱟᱭ ᱥᱮᱨᱢᱟ ᱫᱷᱟᱹᱨᱤᱡ, ᱫᱟᱢᱳᱦ ᱦᱚᱱᱚᱛ ᱨᱮᱱᱟᱜ ᱛᱤᱱᱟᱹᱝ ᱜᱟᱱ ᱴᱚᱴᱷᱟ ᱪᱮᱫᱤ ᱥᱚᱢᱨᱟᱡᱽ ᱨᱮ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮ ᱠᱚᱞᱪᱩᱨᱤ ᱨᱟᱡᱽ ᱵᱚᱝᱥᱚ ᱣᱟᱜ ᱥᱟᱥᱚᱱ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱟᱡᱟᱜ ᱨᱟᱡᱽᱜᱟᱲ ᱛᱨᱤᱯᱩᱨᱤ ᱠᱷᱚᱱ ᱥᱟᱥᱚᱱ ᱛᱟᱦᱮᱸ ᱠᱟᱱᱟ ᱾ ᱱᱳᱦᱴᱟ ᱨᱮᱱᱟᱜ ᱢᱚᱱᱫᱤᱨ ᱫᱚ ᱜᱮᱞ ᱥᱟᱭ ᱥᱮᱨᱢᱟ ᱨᱮ ᱠᱚᱞᱪᱩᱨᱤ ᱨᱮᱱᱟᱜ ᱚᱨᱥᱚᱝ ᱮ ᱥᱚᱫᱚᱨᱟ ᱾ ᱦᱚᱱᱚᱛ ᱨᱮᱱᱟᱜ ᱛᱤᱱᱟᱹᱜ ᱜᱟᱱ ᱴᱚᱴᱷᱟ ᱫᱚ ᱡᱮᱡᱟᱠ-ᱵᱷᱩᱠᱴᱤ ᱨᱮᱱᱟᱜ ᱪᱟᱱᱫᱮᱞᱟ ᱠᱚᱣᱟᱜ ᱛᱟᱦᱮᱸ ᱠᱟᱱᱟ ᱾

ᱥᱩᱞᱛᱟᱱ ᱠᱚ
᱑᱔ ᱥᱟᱭ ᱥᱮᱨᱢᱟ ᱨᱮᱱᱟᱜ ᱮᱛᱚᱦᱚᱵ ᱥᱮᱫ ᱠᱷᱤᱞᱡᱤ ᱵᱚᱝᱥᱚ ᱣᱟᱜ ᱪᱟᱱᱫᱮᱨᱤ ᱯᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱛᱟᱞᱢᱟ ᱫᱚ ᱫᱟᱢᱳᱦ ᱛᱮ ᱦᱮᱡ ᱞᱮᱱᱟ ᱾

ᱢᱩᱥᱞᱤᱢ ᱠᱚᱣᱟᱜ ᱥᱟᱥᱚᱱ ᱫᱚ ᱑᱔ ᱥᱟᱭ ᱥᱮᱨᱢᱟ ᱨᱮ ᱮᱛᱚᱦᱚᱵ ᱞᱮᱱᱟ ᱾ ᱥᱚᱞᱟᱭᱭᱟ ᱟᱨ ᱵᱚᱴᱤᱭᱟᱜᱚᱲ ᱨᱮ ᱫᱷᱤᱨᱤ ᱛᱮ ᱚᱞ ᱟᱠᱟᱱ ᱠᱟᱛᱷᱟ ᱠᱚᱨᱮ ᱠᱷᱤᱞᱡᱤ ᱟᱨ ᱛᱩᱜᱽᱞᱚᱠ ᱥᱩᱞᱛᱟᱱ ᱠᱚᱣᱟᱜ ᱠᱟᱛᱷᱟ ᱠᱚ ᱚᱞ ᱟᱠᱟᱱᱟ ᱾ ᱛᱟᱭᱚᱢ ᱛᱮ ᱢᱟᱞᱣᱟ ᱨᱤᱱ ᱥᱩᱞᱛᱟᱱ ᱱᱚᱶᱟ ᱴᱚᱴᱷᱟ ᱠᱚ ᱟᱢᱮᱴ ᱞᱮᱫᱟ ᱾

ᱜᱳᱸᱰ ᱟᱨ ᱢᱟᱨᱟᱴᱷᱟ ᱥᱟᱥᱚᱱ
᱑᱕ ᱟᱱᱟᱜ ᱥᱟᱭ ᱥᱮᱨᱢᱟ ᱨᱮᱱᱟᱜ ᱢᱩᱪᱟᱹᱫ ᱨᱮ ᱜᱳᱸᱰ ᱨᱟᱡᱽ ᱵᱚᱝᱥᱚ ᱨᱤᱱᱤᱡ ᱥᱚᱝᱜᱨᱟᱢ ᱥᱟᱦ ᱫᱚ ᱱᱚᱶᱟ ᱴᱚᱴᱷᱟ ᱫᱚ ᱟᱡᱟᱜ ᱥᱟᱢᱨᱟᱡᱽ ᱨᱮ ᱥᱮᱞᱮᱫ ᱞᱮᱫᱮ ᱛᱟᱦᱮᱸᱫ, ᱡᱟᱦᱟᱸ ᱨᱮ ᱕᱒ ᱜᱚᱴᱟᱝ ᱠᱤᱞᱟ ᱛᱟᱦᱮᱸ ᱠᱟᱱᱟ ᱾ ᱱᱤᱭᱟᱹ ᱚᱠᱛᱚ ᱫᱚ ᱱᱚᱣᱟ ᱴᱚᱴᱷᱟ ᱨᱮ ᱥᱟᱱᱛᱤ ᱟᱨ ᱠᱤᱥᱟᱹᱬ ᱡᱩᱜᱽ ᱛᱟᱦᱮᱸ ᱠᱟᱱᱟ ᱾ ᱥᱤᱝᱜᱨᱟᱢᱯᱩᱨ ᱨᱮ, ᱨᱟᱹᱱᱤ ᱫᱩᱨᱜᱟᱵᱚᱛᱤ ᱫᱚ ᱢᱩᱜᱚᱞ ᱥᱟᱢᱨᱟᱡᱽᱡᱚ ᱥᱟᱶ ᱞᱟᱹᱲᱦᱟᱹᱭ ᱨᱮ ᱟᱡᱟᱜ ᱡᱤᱣᱤ ᱮ ᱮᱢ ᱞᱮᱫ ᱛᱟᱦᱮᱸᱫ, ᱡᱟᱦᱟᱸᱭ ᱫᱚ ᱟᱡᱤᱡ ᱡᱮᱱᱮᱨᱟᱞ ᱟᱥᱚᱯᱷ ᱠᱷᱟᱱ ᱟᱨ ᱟᱡᱤᱡ ᱯᱷᱟᱹᱫᱽ ᱦᱚᱛᱮᱛᱮ  ᱨᱤᱯᱨᱮᱡᱮᱱᱴᱮᱥᱚᱱ ᱟᱠᱟᱱᱟ ᱾

ᱵᱩᱸᱰᱮᱞ ᱠᱚᱫᱚ ᱛᱤᱱᱟᱹᱜ ᱚᱠᱛᱚ ᱞᱟᱹᱜᱤᱫ ᱱᱚᱣᱟ ᱴᱚᱴᱷᱟ ᱨᱮ ᱠᱚ ᱵᱚᱞᱚ ᱞᱮᱱᱟ, ᱚᱱᱟ ᱛᱟᱭᱚᱢ ᱑᱗᱓᱒ ᱥᱟᱞ ᱨᱮ ᱢᱟᱨᱟᱴᱷᱟ ᱠᱚ ᱱᱚᱣᱟ ᱴᱚᱴᱷᱟ ᱠᱚ ᱦᱟᱛᱟᱣ ᱠᱮᱫᱟ ᱾ ᱑᱘᱘᱘ ᱥᱟᱞ ᱨᱮ ᱯᱮᱥᱣᱟ ᱟᱜ ᱜᱩᱨ ᱛᱟᱭᱚᱢ ᱵᱨᱤᱴᱤᱥ ᱠᱚ ᱦᱚᱛᱮᱛᱮ ᱢᱟᱨᱟᱴᱷᱟ ᱥᱟᱢᱨᱟᱡᱽᱭᱚ ᱨᱮ ᱟᱢᱮᱴ ᱫᱷᱟᱹᱨᱤᱡ ᱢᱟᱨᱟᱴᱷᱤ ᱠᱚᱣᱟᱜ ᱥᱟᱥᱚᱱ ᱨᱮ ᱛᱟᱦᱮᱸ ᱠᱟᱱᱟ ᱾ ᱫᱤᱣᱟᱱᱡᱤ ᱠᱤ ᱛᱟᱞᱮᱭᱟ ᱟᱨ ᱨᱟᱢ ᱢᱚᱱᱫᱤᱨ ᱫᱚ ᱢᱟᱨᱟᱴᱷᱟ ᱥᱟᱥᱚᱱ ᱦᱚᱛᱮᱛᱮ ᱵᱮᱱᱟᱣ ᱞᱮᱱᱟ ᱾

ᱱᱟᱶᱟ ᱱᱟᱜᱟᱢ
ᱫᱟᱢᱳᱦ ᱨᱤᱱᱤᱡ ᱞᱳᱫᱷᱤ ᱨᱟᱡᱟ ᱦᱤᱨᱫᱮ ᱥᱟᱦ ᱫᱚ ᱑᱘᱔᱒ ᱥᱟᱞ ᱨᱮ ᱵᱩᱱᱞᱮᱞᱟ, ᱜᱳᱸᱰ ᱟᱨ ᱞᱳᱫᱷᱤ ᱦᱩᱞ ᱨᱮ ᱟᱹᱰᱤ ᱞᱟᱹᱠᱛᱤᱭᱟᱱ ᱯᱟᱴ ᱞᱮᱫ ᱛᱟᱦᱮᱸᱫ ᱾

ᱫᱟᱢᱳᱦ ᱫᱚ ᱵᱨᱤᱴᱤᱥ ᱠᱷᱚᱱ ᱯᱷᱩᱨᱜᱟᱹᱞ ᱞᱟᱹᱰᱷᱟᱹᱭ ᱨᱮ ᱟᱹᱰᱤ ᱡᱩᱨ ᱮ ᱠᱟᱹᱢᱤ ᱠᱮᱫᱼᱟ ᱾ ᱦᱤᱱᱰᱳᱨᱤᱭᱟ ᱨᱤᱱᱤᱡ ᱴᱷᱟᱠᱩᱨ ᱠᱤᱥᱳᱨ ᱥᱤᱝ ᱟᱜ ᱟᱹᱭᱩᱨ ᱛᱮ ᱥᱤᱝᱜᱨᱟᱢᱯᱩᱨ ᱨᱤᱱᱤᱡ ᱨᱟᱡᱟ ᱫᱮᱵᱤ ᱥᱤᱝ, ᱠᱟᱨᱤ ᱡᱳᱜᱽ ᱨᱤᱱᱤᱡ ᱯᱚᱧᱪᱚᱢ ᱥᱤᱝ, ᱢᱟᱱᱜᱚᱲ ᱨᱤᱱᱤᱡ ᱜᱚᱝᱜᱟᱫᱷᱚᱨ ᱨᱟᱣ, ᱨᱚᱜᱷᱩᱱᱟᱛᱷ ᱨᱟᱣ, ᱢᱮᱡᱽᱵᱟᱱ ᱥᱤᱝ ᱟᱨ ᱜᱳᱵᱤᱱᱫᱽ ᱨᱟᱣ ᱮᱢᱟᱱ ᱠᱚ ᱑᱘᱕᱗ ᱥᱟᱞ ᱨᱮᱱᱟᱜ ᱦᱩᱞ ᱨᱮᱠᱚ ᱥᱮᱞᱮᱫ ᱞᱮᱱᱟ ᱾

ᱫᱟᱢᱳᱦ ᱫᱚ ᱑᱘᱙᱖-᱑᱙᱙᱗ ᱟᱨ ᱑᱙᱐᱐ ᱨᱮ ᱟᱠᱟᱞ ᱛᱮᱠᱚ ᱦᱟᱨᱠᱮᱛ ᱞᱮᱱᱟ ᱾ ᱑᱘᱙᱙ ᱥᱮᱨᱢᱟ ᱫᱷᱟᱹᱨᱤᱡ ᱤᱱᱰᱤᱭᱟ ᱢᱤᱰᱞᱮᱱᱰ ᱨᱮᱞᱣᱮ ᱫᱚ ᱥᱟᱜᱚᱨ-ᱫᱟᱢᱳᱦ ᱞᱤᱸᱠ ᱟᱨ ᱫᱟᱢᱳᱦ-ᱠᱟᱴᱱᱤ ᱞᱤᱸᱠ ᱨᱮᱱᱟᱜ ᱵᱮᱱᱟᱣ ᱯᱩᱨᱟᱹᱣ ᱞᱮᱫ ᱛᱟᱦᱮᱸᱫ ᱾ ᱯᱷᱩᱨᱜᱟᱹᱞ ᱞᱟᱹᱲᱦᱟᱹᱭᱤᱡ ᱥᱮᱛᱷ ᱜᱳᱵᱤᱱᱫᱽ ᱫᱟᱥ ᱫᱚ ᱑᱙᱒᱓ ᱥᱟᱞ ᱨᱮ ᱫᱟᱢᱳᱦ ᱨᱮᱭ ᱡᱤᱦᱚᱞ ᱮᱱᱟ ᱟᱨ ᱩᱱᱤ ᱫᱚ ᱡᱤᱦᱚᱞ ᱚᱠᱛᱚ ᱨᱮ ᱟᱭᱢᱟ ᱦᱤᱱᱫᱤ ᱜᱟᱭᱟᱱ ᱠᱚᱭ ᱚᱞ ᱞᱮᱫ ᱛᱟᱦᱮᱸᱫ ᱾ ᱑᱙᱒᱙ ᱥᱮᱨᱢᱟ ᱨᱮ ᱟᱪᱟᱨᱭᱚ ᱥᱟᱱᱛᱤᱥᱟᱜᱚᱨ ᱫᱚ ᱫᱟᱢᱳᱦ ᱮ ᱥᱮᱴᱮᱨ ᱞᱮᱱᱟ, ᱡᱟᱦᱟᱸ ᱫᱚ ᱟᱭᱢᱟ ᱥᱟᱭ ᱥᱮᱨᱢᱟ ᱛᱟᱭᱚᱢ ᱢᱤᱫ ᱡᱟᱦᱟᱸ ᱫᱤᱜᱚᱢᱵᱚᱨ ᱢᱩᱱᱤ ᱫᱚ ᱫᱟᱢᱳᱦ ᱨᱮ ᱯᱩᱭᱞᱩ ᱫᱷᱟᱣ ᱮ ᱦᱮᱡ ᱞᱮᱱᱟ ᱛᱟᱦᱮᱸᱫ ᱾Charitra Chakravarti, Divakar, Sumeruchandra, 1953, Shanti Prakashan Sivni, p. 257-258

᱑᱙᱓᱓ ᱥᱟᱞ ᱨᱮ ᱢᱚᱦᱟᱛᱢᱟ ᱜᱟᱱᱫᱷᱤ ᱫᱚ ᱫᱟᱢᱳᱦ ᱮ ᱥᱮᱱ ᱞᱮᱱᱟ ᱾ ᱑᱙᱔᱖ ᱥᱟᱞ ᱨᱮ, ᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱪᱮᱛᱟᱱ ᱥᱮᱪᱮᱫ ᱞᱟᱹᱜᱤᱫ ᱴᱚᱴᱷᱟ ᱠᱚ ᱨᱮᱱᱟᱜ ᱮᱛᱚᱦᱚᱵ ᱛᱟᱞᱢᱟ ᱞᱮᱠᱟᱛᱮ ᱛᱷᱟᱯᱚᱱ ᱞᱮᱱ ᱛᱟᱦᱮᱸᱫ ᱾

᱑᱙᱔᱗ ᱥᱮᱨᱢᱟ ᱨᱮ ᱵᱨᱤᱴᱤᱥ ᱥᱟᱥᱚᱱ ᱠᱷᱚᱱ ᱥᱤᱧᱚᱛ ᱯᱷᱩᱨᱜᱟᱹᱞ ᱥᱟᱶᱛᱮ ᱛᱟᱞᱢᱟ ᱯᱚᱱᱚᱛ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱞᱮᱠᱟᱛᱮ ᱵᱮᱱᱟᱣ ᱮᱱᱟ ᱾ ᱫᱟᱢᱳᱦ ᱥᱚᱦᱚᱨ ᱨᱮ ᱑᱙᱖᱑ ᱥᱟᱞ ᱨᱮ ᱥᱮᱪᱮᱫ ᱯᱨᱚᱥᱟᱨ ᱥᱚᱢᱤᱛᱤ ᱧᱩᱛᱩᱢᱟᱱ ᱢᱤᱫ ᱱᱤᱡᱮᱨᱟᱜ ᱜᱟᱶᱛᱟ ᱯᱟᱦᱴᱟ ᱠᱷᱚᱱ ᱯᱩᱭᱞᱩ ᱰᱤᱜᱽᱨᱤ ᱠᱚᱞᱮᱡᱽ ᱮ ᱛᱷᱟᱯᱚᱱ ᱞᱮᱫ ᱛᱟᱦᱮᱸᱫ ᱾

ᱚᱛᱱᱚᱜ
ᱴᱷᱟᱶ
ᱫᱟᱢᱳᱦ ᱫᱚ  ᱨᱮ ᱢᱮᱱᱟᱜᱼᱟ ᱾Falling Rain Genomics, Inc - Damoh ᱱᱚᱶᱟ ᱫᱚ ᱕᱙᱕ ᱢᱤᱴᱚᱨ ᱩᱥᱩᱞ ᱨᱮ ᱢᱮᱱᱟᱜᱼᱟ ᱾

ᱦᱚᱭ ᱫᱟᱜ

ᱦᱚᱲ ᱮᱞ
᱒᱐᱐᱑ ᱥᱮᱨᱢᱟ ᱨᱮᱱᱟᱜ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱫᱟᱢᱳᱦ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱫᱚ ᱑᱑᱒,᱑᱖᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ (ᱜᱩᱴ ᱥᱚᱦᱚᱨ ᱦᱚᱲ ᱮᱞ ᱫᱚ ᱑᱔᱗,᱖᱖᱑) ᱾ ᱠᱚᱲᱟ ᱫᱚ ᱕᱓% ᱟᱨ ᱛᱤᱨᱞᱟᱹ ᱔᱗% ᱠᱚ ᱛᱟᱦᱮᱸᱱᱟ ᱾ ᱫᱟᱢᱳᱦ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱗᱓% ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱫᱚ ᱕᱙.᱕% ᱠᱷᱚᱱ ᱰᱷᱮᱨ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱫᱚ ᱘᱙% ᱟᱨ ᱛᱤᱨᱞᱟᱹ ᱖᱖% ᱥᱮᱪᱮᱫ ᱠᱚ ᱛᱟᱦᱮᱸ ᱠᱟᱱᱟ ᱾ ᱑᱔% ᱦᱚᱲ ᱮᱞ ᱫᱚ ᱖ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱠᱚᱠᱚ ᱛᱟᱦᱮᱸ ᱠᱟᱱᱟ ᱾

ᱥᱚᱨᱠᱟᱨ ᱟᱨ ᱥᱟᱥᱚᱱ ᱪᱟᱪᱞᱟᱣ
ᱫᱟᱢᱳᱦ ᱥᱚᱦᱚᱨ ᱨᱮ ᱢᱤᱫ ᱱᱚᱜᱚᱨ ᱯᱟᱞᱤᱠᱟ ᱯᱚᱨᱤᱥᱚᱫᱽ ᱢᱮᱱᱟᱜᱼᱟ ᱡᱟᱦᱟᱸ ᱵᱟᱪᱷᱚᱱ ᱟᱠᱟᱱ ᱢᱩᱬ ᱢᱟᱞᱚᱛᱤ ᱟᱥᱟᱴᱤ ᱠᱟᱱᱟᱭ ᱾ ᱛᱩᱨᱩᱱ ᱨᱟᱴᱷᱤ ᱫᱚ ᱫᱟᱢᱳᱦ ᱦᱚᱱᱚᱛ ᱨᱤᱱᱤᱡ ᱱᱤᱛᱚᱜᱤᱜ ᱰᱤ.ᱮᱢ. ᱟᱨ ᱠᱚᱞᱮᱠᱴᱚᱨ ᱠᱟᱱᱟᱭ ᱾collector profile ᱫᱟᱢᱳᱦ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱱᱤᱛᱚᱜᱤᱜ ᱵᱤᱫᱷᱟᱱ ᱥᱚᱵᱷᱟ ᱥᱚᱦᱮᱛ ᱫᱚ ᱥᱨᱤ ᱚᱡᱚᱭ ᱠᱩᱢᱟᱨ ᱴᱚᱱᱰᱚᱱ ᱠᱟᱱᱟᱭ ᱾

ᱧᱩᱛᱩᱢᱟᱱ ᱦᱚᱲ
 ᱥᱩᱱᱤᱞ ᱞᱚᱦᱨᱤ, ᱢᱤᱫ ᱮᱠᱴᱚᱨ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱴᱮᱞᱤᱵᱷᱤᱡᱚᱱ ᱥᱳ ᱨᱟᱢᱟᱭᱚᱱ (᱑᱙᱘᱗-᱑᱙᱘᱘) ᱨᱮ ᱞᱚᱠᱷᱚᱱᱟᱜ ᱯᱟᱴ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜ ᱠᱟᱱᱟ ᱾
 ᱪᱟᱦᱚᱛ ᱯᱟᱱᱰᱮ, ᱴᱤᱵᱷᱤ ᱮᱠᱴᱨᱮᱥhttps://m.imdb.com/name/nm11530269/

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 ᱫᱟᱢᱳᱦ ᱣᱮᱵᱽᱥᱟᱭᱤᱴ
 ᱫᱟᱢᱳᱦ ᱱᱤᱭᱩᱡᱽ ᱣᱮᱵᱽᱥᱟᱭᱤᱴ 

ᱛᱷᱚᱠ:ᱫᱟᱢᱳᱦ
ᱛᱷᱚᱠ:ᱵᱩᱱᱫᱮᱞᱠᱷᱚᱸᱰ ᱨᱮᱱᱟᱜ ᱥᱚᱦᱚᱨ ᱠᱚ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ